hotchpotch/miracl-hf-unified huggingface dataset:
Samuel Kleda
Samuel Kleda (s. 1959) on kamerunilainen roomalaiskatolinen arkkipiispa. Hänet vihittiin papiksi 9. maaliskuuta 1986 ja nimitettiin Batourin hiippakunnan johtoon 23. lokakuuta 2000. Piispaksi vihkiminen seurasi 18. helmikuuta 2001. Pääkonsekraattorina toimi Christian Wiyghan Tumi, jota avustivat Roger Pirenne ja Félix del Blanco Prieto.
Kleda sai 3. marraskuuta 2007 nimityksen Doualan koadjuuttoriarkkipiispaksi, ja 17. marraskuuta 2009 hänestä tuli sen arkkipiispa.
Dieudonné Espoir Atangana
Dieudonné Espoir Atangana (s. 20. maaliskuuta 1958) on kamerunilainen roomalaiskatolinen piispa. Hänet vihittiin papiksi Yaoundén arkkihiippakuntaan 21. kesäkuuta 1986 ja inkardinoitiin Obalan hiippakuntaan 3. heinäkuuta 1987.
26. toukokuuta 2012 Atangana sai nimityksen Nkongsamban hiippakunnan johtoon, ja hänet vihittiin piispaksi 14. heinäkuuta. Pääkonsekraattorina toimi Piero Pioppo, jota avustivat Cornelius Fontem Esua ja Roger Pirenne.
Tulio Luis Ramírez Padilla
Tulio Luis Ramírez Padilla (s. 28. helmikuuta 1960 Caracas) on venezuelalainen roomalaiskatolinen piispa. Hänet vihittiin papiksi Valencia en Venezuelan arkkihiippakuntaan 5. elokuuta 1984 ja nimitettiin Caracas, Santiago de Venezuelan arkkihiippakunnan vihkipiispaksi sekä Ausuccuran titulaaripiispaksi 4. huhtikuuta 2012. Piispaksi vihkiminen seurasi 8. heinäkuuta. Pääkonsekraattorina toimi Jorge Liberato Urosa Savino, jota avustivat Diego Rafael Padrón Sánchez ja Reinaldo del Prette Lissot.
Joaquín Guillermo González
Joaquín Guillermo González (1822? Medellín – 4. tammikuuta 1888) oli kolumbialainen roomalaiskatolinen piispa. Hänet vihittiin papiksi mahdollisesti vuonna 1846. González nimitettiin 21. maaliskuuta 1873 Antioquían hiippakunnan johtoon. Piispaksi vihkiminen seurasi 21. syyskuuta. Pääkonsekraattorina toimi José Joaquín Isaza Ruiz. González erosi tehtävistään Antioquían piispana 9. elokuuta 1883.
José López y Crespo
José López y Crespo (30. elokuuta 1797 San Pedro de Cornazo – 21. maaliskuuta 1875) oli espanjalainen roomalaiskatolinen piispa. Hänet vihittiin papiksi mahdollisesti vuonna 1822 ja nimitettiin Santanderin hiippakunnan johtoon 5. kesäkuuta 1859. Valinta vahvistettiin 26. syyskuuta 1859, ja López y Crespo vihitiin piispaksi 1. tammikuuta 1860. Pääkonsekraattorina toimi Miguel García Cuesta.
López y Crespo osallistui Vatikaanin ensimmäiseen kirkolliskokoukseen ja toimi Santanderin piispana, kunnes kuoli 77-vuotiaana virassa.
Vicente Jiménez Zamora
Vicente Jiménez Zamora (s. 28. tammikuuta 1944 Ágreda) on espanjalainen roomalaiskatolinen piispa. Hänet vihittiin papiksi Osma-Sorian hiippakuntaan 29. kesäkuuta 1968 ja nimitettiin sen johtoon 21. toukokuuta 2004. Piispaksi vihkiminen seurasi 17. heinäkuuta. Pääkonsekraattorina toimi Manuel Monteiro de Castro, jota avustivat Antonio María Rouco Varela ja Francisco Gil Hellín.
Jiménez Samora sai 27. heinäkuuta 2007 nimityksen Santanderin piispaksi.
Lyngsalpan Landskapsvernområde
Lyngsalpan Landskapsvernområde on Lyngenin niemimaalla, Lyngsalpan-vuoriketjun ympärillä, Pohjois-Norjassa oleva maisemansuojelualue. Se sijaitsee Tromssan, Yykeän, Omasvuonon ja Paatsivuonon kuntien alueella. Pinta-alaltaan 961,061 neliökilometrin laajuinen alue julistettiin suojelukohteeksi 20. helmikuuta 2004. Alueen erityisyyksiä ovat sen tunnusomainen vuoristo sekä moninainen luonto.
Monoprix (Tunisia)
Société Nouvelle Maison de la Ville de Tunis tai SNMVT Monoprix () on tunisialainen vähittäiskauppaketju, jonka päämaja sijaitsee Mégrinessa, Tunisian pohjoisosassa.
Monoprix'n perusti André Lévy-Despas vuonna 1933 Tunisissa ja noin neljä vuotta myöhemmin kauppa alkoi levitä myös muihin kaupunkeihin, kuten Bizertaan, Sfaxiin, Sousseen, Menzel Bourguibaan, Lafayetteen, Monastiriin ja La Marsaan. Lévy-Despasin kuoltua hänen vaimonsa nousi toimitusjohtajaksi vuonna 1974 siihen asti, kunnes Habib Kammounin yritys osti Monoprix'n vuonna 1992. Kolme vuotta myöhemmin se siirtyi pörssiosakkeeksi, jonka myötä tunisialainen Groupe Mabrouk osti kauppaketjun omistukseensa toukokuussa 2000. Kuusi vuotta myöhemmin Monoprix laajensi toimintaansa ja perusti sivuttaismyymälät Monoprix Gourmet ja Monoprix Kids House. Sittemmin vuonna 2009 Monoprix solmi yhteistyösopimuksen ranskalaisen Monoprix'n kanssa.
Historia Norvegiæ
Historia Norvegiæ on tuntemattoman munkin latinaksi kirjoittama kuvaus Norjan historiasta. Tekstin arvioidaan olevan peräisin vuosien 1160 ja 1175 väliltä, vaikka on myös varovaisempia arvioita 1200-luvun alkuun. Ainoa säilynyt versio tekstistä on Brechin linnasta Skotlannista löytynyt kopio, joka on todennäköisesti kirjoittettu vuosien 1500 ja 1510 välillä.
Historia Norvegiæ sisältää kolme kappaletta:
Käsikirjoituksen julkaisi Peter Andreas Munch vuonna 1850 nimellä "Symbolæ ad Historiam Antiquiorem Rerum Norwegicarum". Pääversio teoksesta oli pitkään Gustav Stormin versio vuodelta 1880. Ensimmäinen käännös englanniksi julkaistiin vuonna 2001, ja vuonna 2003 tuli uusi kriittinen käännös.
Teos kuvaa seuraavalla tavalla Pohjoismaiden maantiedettä:
Rørosin kirkko
Rørosin kirkko (, tunnetaan myös nimellä "Bergstadens Ziir") on Rørosin kunnassa Norjan Etelä-Trøndelagissa sijaitseva kivikirkko. Se rakennettiin vuosina 1780–1784. Rakentamisen pääarkkitehtina toimi Peter Leonard Neuman. Rørosin kirkko on Norjan viidenneksi suurin kirkko, ja sen sisällä on noin 1 600 istumapaikkaa.
Parsan luonnonpuisto
Parsan luonnonpuisto ("Parsa Wildlife Reserve") on 499 km² laajuinen luonnonsuojelualue Nepalin eteläosassa, Narayanin vyöhykkeen Parsan piirikunnassa Keskisen Terain (alankovyöhykkeen) alueella. Puiston kasvillisuus on pääosin subtrooppista metsää, ja eläimistöön kuuluvat mm. intiannorsu, intiantiikeri ja leopardi, sekä yli 500 lintulajia. Alueen länsipuolella on Chitwanin kansallispuisto.
Yangshuo
Yangshuo (, pinyin: Yángshuò Xiàn) on piirikunta Etelä-Kiinassa Guangxin autonomisella alueella. Hallinnollisesti se kuuluu prefektuuritason kaupunki Guiliniin. Piirikunnan pinta-ala on 1 428 neliökilometriä ja asukasmäärä on 272 223 vuonna 2010.
Lijoen varrella sijaitseva alue on Etelä-Kiinan tunnetuimpia matkailukeskuksia, joka on tunnettu erityisesti jyrkkien kalkkikivivuorten hallitsemista maisemistaan. Kiinan 20 yuanin setelin takasivulla on maisemaa Yangshuosta.
Jalkapallon Suomen Cup 1965
Jalkapallon Suomen Cup 1965 oli cupin yhdestoista järjestämisvuosi. Osanotto-oikeus siihen oli kaikilla seuroilla. Kilpailuun otti osaa 205 joukkuetta, joka määrä
oli uusi osanottajaennätys. Joukkueet jakautuivat sarjoittain seuraavasti: mestaruussarja 11, Suomen-sarja 30, maakuntasarja 62, aluesarja 65 ja muut 37. Mestaruus- ja Suomen-sarjan joukkueet pääsivät ilman karsintaa 64 joukkueen varsinaiseen kilpailuun, muiden kesken pelattiin 147 karsintaottelua.
Loppuotteluun selvisivät turkulaiset Åbo IFK ja Turun Palloseura, ja se pelattiin Olympiastadionilla. Ottelun voitti ÅIFK 1-0.
Varsinaisen kilpailun 1. ja 2.kierros
Cup-mestarit: Teemu Koskikuusi, Bengt Boman, Thor-Björn Lundqvist, Simo Syrjävaara, Timo Niemi, Erik Lönnfors, Pekka Laakso, Hans Martin, Reijo Kanerva, Aulis Laine ja Caj Stjärnstedt.
Portman
Portman on seuraavien henkilöiden sukunimi:
Radikalismi
Radikalismi on äärisuunta, joka tavoittelee läpikotaista muutosta tai uudistusta. Radikalismin vastakohtana voidaan pitää konservatismia.
Radikaalit (Radicals)-nimitystä alettiin käyttää ensimmäisenä Englannissa, jossa se vuoden 1815 jälkeisinä vuosina tarkoitti yhteiskunnallisten uudistusten jyrkkiä kannattajia.
Palosaari (Helsinki)
Palosaari () on pieni saari Mustikkamaa–Korkeasaaren kaupunginosassa Helsingissä. Se on yhdistetty Korkeasaareen penkereellä ja kuuluu eläintarhan alueeseen. Palosaaressa sijaitseva rakennus toimi ennen eläintarhan karanteenina. Myös Korkeasaaren paviaanit asuivat Palosaaressa sillä aikaa, kun paviaanien käytössä ollutta rakennusta korjattiin vuosina 2004 – 2005. Yleisöltä suljetulla alueella oleva karanteenirakennus peruskorjattiin 2011 – 2012. ja siellä toimii luonnonvaraisten eläinten hoitola. Eläintarhan johtajan Jukka Salon mukaan Korkeasaareen tuodaan vuosittain hoitoon yli 1 000 loukkaantunutta luonnonvaraista eläintä.
Christian Ponder
Christian Ponder (s. 25. helmikuuta 1989 Dallas, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Minnesota Vikingsissa. Ponder oli NFL:n varaustilaisuuden 12. varaus vuonna 2011.
Minnesota Vikings varasi Floridan valtionyliopistossa yliopistojalkapalloa pelanneen Ponderin vuoden 2011 NFL:n varaustilaisuuden ensimmäisellä kierroksella. Tulokaskaudellaan hän onnistui varastamaan aloittavan pelinrakentajan paikan veteraani Donovan McNabbilta, joka jäätyään vakituisesti penkille vapautettiin sopimuksestaan.
Ponder aloitti kauden 2012 Vikingsin kiistattomana ykköspelinrakentajana, Joe Webbin pitäessä hallussa varamiehen roolia. Ponderin vaihtelevista esityksistä huolimatta Vikings selvisi pudotuspeleihin, ja hän piti aloittajan paikkansa koko kauden ajan.
Vikings ei yleisistä odotuksista poiketen myöskään hankkinut uutta pelinrakentajaa ennen kauden 2013 alkua, joten Ponder aloittaa toisen täyden kautensa joukkueen kiistattomana ykkösenä.
Ammunta kesäolympialaisissa 2012 – miesten 10 metrin ilmapistooli
Miesten 10 m ilmapistooli ammuttiin 28. heinäkuuta Royal Artillery Barracksissa. Kilpailun voitti Etelä-Korean Jin Jong-oh.
Ennen olympialaisten alkua voimassa olleet maailman- ja olympiaennätykset:
John Skelton
John Skelton (s. 17. maaliskuuta 1988 El Paso, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Arizona Cardinalsissa.
Skeltonin veli, Stephen Skelton pelaa myös Cardinalsissa, sisempänä laitahyökkääjänä.
Arizona Cardinals varasi Fordhamin yliopiston joukkueessa yliopistojalkapalloa pelanneen Skeltonin vuoden 2010 NFL:n varaustilaisuudessa, tilaisuuden viidennellä kierroksella. Cardinalsissa hänen roolinsa oli aluksi kolmospelinrakentaja, mutta muiden pelinrakentajien heikkojen esitysten myötä hän pääsi pelaamaan aloittajana neljässä ottelussa. Myös seuraavalla kaudella Skelton sai vastuuta, uuden hankinnan Kevin Kolbin loukkaannuttua kesken kauden.
Kauden 2012 aloittajan paikasta Skelton taistelee yhdessä Kolbin kanssa. Yleisesti uskotaan Cardinalsin tavoittelevan vuoden 2013 varaustilaisuudessa uutta pelinrakentajaa, mikäli kumpikaan nykyisestä kaksikosta ei onnistu vakiinnuttamaan asemaansa ykkösmiehenä.
Sea Shadow (IX-529)
Sea Shadow on yhdysvaltalainen tutkassa näkymätön sota-alus, joka laskettiin vesille 1985.
Saatuaan tutkassa näkymättömän F-117 Nighthawk-lentokoneen valmiiksi Yhdysvaltain laivasto halusi kokeilla, soveltuuko häiveteknologia myös merelle. 1982 se aloitti Sea Shadow-nimisen sota-aluksen rakentamisen. Myös koodilla IX-529 tunnettu laiva valmistui 1984 Lockheed Martinin valmistamana. 40 miljoonaa euroa maksanut alus laskettiin vesille 1. maaliskuuta 1985.
Laiva ei näkynyt tutkassa ja toimi hyvin kovassakin merenkäynnissä. Sille ei kuitenkaan löydetty käyttöä. Alus poistettiin käytöstä 2006 ja laivasto yritti tarjota alusta museoihin, mutta se ei kelvannut. Lopulta alus huutokaupattiin 2012 kahden miljoonan euron hintaan kalifornialaiselle yritykselle. Kauppaehtona oli, että alus romutettaisiin. Nykyään alus sijaitsee Grizzly-lahden eteläosassa noin kymmenen kilometrin päässä Buchanan lentokentältä.
Ammunta kesäolympialaisissa 2012 – naisten 10 metrin ilmakivääri
Naisten 10 metrin ilmakivääri ammuttiin 28. heinäkuuta Royal Artillery Barracksissa.
Ennen olympialaisten alkua voimassa olleet maailman- ja olympiaennätykset:
Ammunta kesäolympialaisissa 2012 – miesten 10 metrin ilmakivääri
Miesten 10 metrin ilmakivääri ammuttiin 30. heinäkuuta Royal Artillery Barracksissa. Kilpailun voitti Romanian Alin George Moldoveanu.
Ennen olympialaisten alkua voimassa olleet maailman- ja olympiaennätykset:
Taitopankki
Taitopankki on taitojen vertaisjakoon keskittynyttä toimintaa. Sen ajatuksena on jakaa ihmisten kesken erilaisia käytännön elämän taitoja. Taitopankin perustana on aatteisiin ja järjestöihin sitoutumaton, matalan kynnyksen osallistumistapa.
Taidot ovat ymmärrettävissä "yhteisvarana", sillä taidot syntyvät ja kehittyvät yhteisöllisten käytäntöjen kautta. Taitojen oppiminen toteutuu vertaisuuden periaatteen kautta, mikä tarkoittaa hierarkiattomuutta, jolloin ihmiset ovat yhdenvertaisia keskenään. Lukuisat kaveriporukat ja yhdistykset järjestävät tietämättään tällaista toimintaa, sillä vertaisjaolle yhteistä on sen maksuttomuus ja hierarkiattomuus.
Killinen
Killinen on suomalainen sukunimi. Tunnettuja nimenkantajia ovat:
Ammunta kesäolympialaisissa 2012 – miesten skeet
Miesten skeet ammuttiin 30. ja 31. heinäkuuta Royal Artillery Barracksissa.
Ennen olympialaisten alkua voimassa olleet maailman- ja olympiaennätykset:
Ammunta kesäolympialaisissa 2012 – miesten kaksoistrap
Miesten kaksoistrap ammuttiin 2. elokuuta Royal Artillery Barracksissa.
Ennen olympialaisten alkua voimassa olleet maailman- ja olympiaennätykset:
Ammunta kesäolympialaisissa 2012 – miesten 50 metrin pienoiskiväärin makuuammunta
Miesten 50 metrin kiväärin makuu ammuttiin 3. elokuuta Royal Artillery Barracksissa.
Ennen olympialaisten alkua voimassa olleet maailman- ja olympiaennätykset:
Ammunta kesäolympialaisissa 2012 – miesten 25 metrin olympiapistooli
Miesten 25 m olympiapistooli ammuttiin 2. ja 3. elokuuta Royal Artillery Barracksissa. Loppukilpailu ammuttiin pudotuskilpailuna, jossa neljännestä sarjasta lähtien kierroksen jälkeen heikoimman pistemäärän omaava kilpailija putosi jatkosta.
Ennen olympialaisten alkua voimassa olleet maailman- ja olympiaennätykset:
Ouargla
Ouargla (myös "Wargla", ) on keidaskaupunki ja samannimisen maakunnan hallinnollinen keskus Algerian Saharassa. Se sijaitsee Mzabin laaksossa 845 kilometriä Algerista etelään. Kaupungissa on 133 000 asukasta (vuonna 2008).
Berberien perustama Ouargla oli keskiajalla tärkeä kauppakaupunki ja yksi ibadiittien muslimilahkon keskuksista. Sen kauppiaat varustivat Saharan eteläpuoliseen Sudaniin matkanneita kamelikaravaaneja, joiden tuomat tavarat kuljetettiin edelleen Tunisiin ja Constantineen. Turkkilaiset valloittivat berberidynastian hallitseman kaupungin vuonna 1552. Toinen paikallinen sulttaanidynastia hallitsi Ouarglaa 1600-luvun alusta aina 1800-luvun puoliväliin saakka. Ranskalaisten saavuttua alueelle 1800-luvun loppupuolella kaupungin talous taantui. Siirtomaaaikana siitä tuli Saharan keidasalueen keskuspaikka.
Hassi Messaoudin öljyntuotantoalueen lähellä sijaitseva Ouargla on nykyään tärkeä hallinnollinen, teollisuus- ja liikennekeskus, jossa toimii muun muassa yliopisto ja lentokenttä. Sen vanhaa keskustaa eli "ksaria" asuttavat ouarglia puhuvat berberit, jotka ovat sekoittuneet mustiin orjiin. Suurin osa väestöstä koostuu arabiankielisistä entisistä paimentolaisista. Kaupunkia ympäröivät laajat taatelipalmulehdot. Pohjaveden runsauden ansiosta Ouarglan ympäristössä harjoitetaan myös nykyaikaista maataloutta. Kaupungista on lento- ja linja-autoyhteydet eri puolelle Algeriaa.
Ouarglan nähtävyyksiä ovat vanhakaupunki moskeijoineen ja kauppatoreineen sekä Saharan esihistoriaa ja luontoa esittelevä museo. Viisitoista kilometriä kaupungista etelään sijaitsevat ibadiittien 900-luvun alussa perustaman Sedratan kaupungin rauniot.
Yoris Grandjean
Yoris Grandjean (s. 20. maaliskuuta 1989 Liège) on belgialainen uimari.
Grandjean saavutti Palma de Mallorcan nuorten EM-kilpailuissa 2006 kultaa 100 metrin ja pronssia 50 metrin vapaauinnissa. Saman vuoden junioreiden MM-kilpailuissa Rio de Janeirossa hän voitti 50 ja 100 metrin vapaauinnit sekä sijoittui toiseksi 200 metrin vapaauinnissa. Hän sai Antwerpenin nuorten EM-kilpailuissa 2007 kultaa 100 metrin vapaauinnissa ja pronssia 4 × 100 metrin vapaauintiviestissä.
Grandjean osallistui vuoden 2008 kesäolympialaisissa Pekingissä. Hän sijoittui 50 metrin vapaauinnissa 28. sijalle ja 100 metrin vapaauinnissa 19. sijalle. Hän kuului Belgian pronssijoukkueeseen 4 × 50 metrin vapaauintiviestissä Chartres'n 2012 ja Herningin 2013 lyhyen radan EM-kilpailuissa.
Sedrata
Sedrata (myös "Sadrata") oli keskiaikainen kaupunki Algeriassa 14 kilometriä Ouarglasta etelään.
Viimeinen rustamidihallitsija Jakub perusti Sedratan Tahertin hävityksen jälkeen vuonna 908. Aikaisemmin paikalla oli sijainnut 700-luvulla syntynyt Isedratenin linnoitettu kylä. Kaupunki oli ibadiittien muslimilahkon hengellinen keskus. Hammadidihallitsija al-Mansur hävitti sen vuonna 1074, jolloin asukkaat pakenivat Ouarglaan ja Mzabin alueelle.
Sedratan kaivauksissa on löydetty kivisen palatsin, asuintalojen sekä koristeellisen moskeijan rauniot. Esineitä on näytteillä Algerin, Constantinen ja Ouarglan museoissa.
Charlton Nyirenda
Charlton Nyirenda (s. 29. elokuuta 1988) on malawilainen uimari. Hän osallistui vuoden 2008 kesäolympialaisiin Pekingissä ja sijoittui 50 metrin vapaauinnissa 80. sijalle.
Ouarglin kieli
Ouargli eli tagargrent (omakielinen nimitys "teggargrənt") on pohjoisten berberikielten zenati-ryhmään kuuluva kielimuoto. Sitä puhutaan Algerian Ouarglan keidaskaupungissa sekä 20 kilometriä luoteeseen sijaitsevassa Ngouçassa. Puhujamääräksi arvioidaan alle 10 000 tai 5 000 henkeä.
Oman kielensä lisäksi Ouarglan berberit puhuvat arabiaa. Kaupungin kolmen heimon sekä Ngouçan kielimuotojen välillä on pieniä eroja. Ouarglista on olemassa Samuel Biarnayn laatima kieliopillinen kuvaus (1908) sekä Jean Delheuren sanakirja (1987).
Natthanan Junkrajang
Natthanan Junkrajang (; s. 13. huhtikuuta 1986) on thaimaalainen uimari. Hän osallistui vuoden 2008 kesäolympialaisiin Pekingissä. Hän sijoittui naisten 100 metrin vapaauinnissa 39. ja 200 metrin vapaauinnissa 38. sijalle.
Chakyl Camal
Chakyl Camal (s. 18. maaliskuuta 1990 Swazimaa) on mosambikilainen uimari. Hän osallistui vuoden 2008 kesäolympialaisiin Pekingissä ja sijoittui miesten 50 metrin vapaauinnissa 67. sijalle. Camal kilpaili 50 metrin vapaauinnissa myös kesäolympialaisissa 2012 Lontoossa jääden 38. sijalle.
Vladimír Padrta
Vladimír Padrta (7. lokakuuta 1952 Brno – 15. syyskuuta 2009 Bratislava) oli tšekkoslovakialainen koripalloilija. Hän osallistui vuoden 1976 kesäolympialaisiin Montrealissa. Hän kuului siellä kuudenneksi sijoittuneeseen joukkueeseen.
Mario Cecchi Gori
Mario Cecchi Gori (21. maaliskuuta 1920 Brescia – 5. marraskuuta 1993 Rooma) oli italialainen elokuvatuottaja.
Cecchi Gori perusti elokuvatuotantoyhtiönsä vuonna 1949 ja tuotti uransa aikana yli 200 elokuvaa, joihin lukeutuvat muiden muassa Dino Risin "Playboy" (1962), Federico Fellinin "La voce della luna" (1990) ja Roberto Benignin "Hammastikku-Johnny" (1991). Hän sai David di Donatello-palkinnon vuonna 1991.
Cecchi Gori osti jalkapalloseura AC Fiorentinan vuonna 1990 ja toimi seuran puheenjohtajana kuolemaansa asti. Hän kuoli sydäninfarktiin vuonna 1993 ja oli postuumisti ehdolla parhaan elokuvan Oscar-palkintoon elokuvasta "Il Postino – Posteljooni." Hänen poikansa Vittorio Cecchi Gori otti haltuunsa sekä elokuvayhtiön että jalkapalloseuran isänsä kuoleman jälkeen.
Symbolinen laskenta
Symbolinen laskenta eli algebrallinen laskenta eli tietokonealgebra tarkoittaa sitä matematiikan ja teoreettisen tietokäsittelytieteen osa-aluetta, joka tutkii yhtälöiden ja lausekkeiden tehokasta käsittelyä symbolisessa muodossa tietokonetta apuna käyttäen, tähän liittyviä algoritmeja ja niiden tehokkuutta ja sovellutuksia. Symboliseen laskentaan kykeneviä ohjelmistoja kutsutaan "tietokonealgebrajärjestelmiksi".
Näitä järjestelmiä käyttäen voidaan integroida ja derivoida lausekkeita symbolisessa muodossa, sijoittaa lausekkeita toisiin lausekkeisiin, sieventää lausekkeita, kertoa ja jakaa polynomeja ja rationaalilausekkeita sekä jakaa niitä tekijöihin, suorittaa matriisilaskuja jne. Järjestelmät sisältävät yleensä myös mahdollisuuden mielivaltaisen tarkkaan aritmeettiseen laskentaan liuku- ja kokonaisluvuilla. Ohjelmistot sisältävät yleensä myös kehittyneet lausekkeiden tulostus- ja tallennusmahdollisuudet niiden myöhempää käyttöä varten tai osaksi kirjallista dokumenttia, nettisivuja tai vaikkapa tehokkaaseen numeeriseen laskentaan soveltuvaa ohjelmakoodia.
Symbolisen laskennan järjestelmien avulla voidaan ainakin periaatteessa tehdä kaikkia niitä laskuja, joita on mahdollista suorittaa kynää ja paperia käyttäen. Laskennan tehokkuudessa tietokone ylittää usein miljoonakertaisesti sen, mitä perinteisessä laskennassa on mahdollista saavuttaa. Ongelmana on kuitenkin se, että järjestelmien tehokas käyttö vaatii yleensä jonkin verran ohjelmointitaitoja.
Esimerkkejä symboliseen laskentaan tarkoitetuista ohjelmistoista ovat mm. Axiom, GAP, DERIVE, Macsyma, Maple, Mathematica, PARI, REDUCE ja SAGE.
Kansainvälisissä yhteyksissä symbolisen laskennan järjestelmistä käytetään nykyisin usein lyhennettä CAS. Lyhenne tulee englannin kielen sanoista "Computer Algebra System".
Symbolinen laskenta on Suomessa parhaillaan erittäin ajankohtainen asia, sillä keväällä 2012 sallittiin ensimmäistä kertaa symbolisten laskimien käyttö ylioppilaskirjoituksissa.
Danan luonnonpuisto
Danan luonnonpuisto on luonnonsuojelualue Jordanian keskiosan ylängöllä, Wadi Danan laaksossa. Se on Jordanian suurin suojelualue, pinta-alaltaan 308 neliökilometriä.
Puisto on tunnettu suurista tuulen muovaamista hiekkakivi- ja graniittikallioistaan. Siellä on tarjolla eripituisia patikointireittejä. Alueella on tavattu noin 800 kasvi- ja 449 eläinlajia.
Ek Boonsawad
Ek Boonsawad (; s. 30. lokakuuta 1988) on thaimaalainen kilpapurjehtija. Hän osallistui vuoden 2008 kesäolympialaisiin Pekingissä ja jäi siellä 25. sijalle miesten purjelautailussa. Lontoossa 2012 hän sijoittui samassa lajissa 33:nneksi.
Victor Vinde
Victor Vinde (1903–1970) oli ruotsalainen toimittaja ja kirjailija. 
Hän toimi "Göteborgs Handels- och Sjöfartstidningin" (1937–1945) ja "Dagens Nyheterin" (1946–1958) kirjeenvaihtajana Pariisissa Ranskassa. Samalla hän toimi myös Ruotsin radion toimittajana. Vuosina 1962–1965 hän oli "Stockholms-Tidningen" -lehden päätoimittaja.
Frank Testa
Frank Testa (7. lokakuuta 1903 New York – 12. marraskuuta 2000 Los Angeles) oli yhdysvaltalainen ratapyöräilijä. Hän osallistui vuoden 1932 kesäolympialaisiin Los Angelesissa ja sijoittui tandemissa viidenneksi. Myös hänen veljensä Eddie Testa oli olympiaurheilija.
Vaalea villikissa
Vaalea villikissa () on vuonna 1949 ensi-iltansa saanut yhdysvaltalainen romanttinen western-komedia, jonka ohjasi, tuotti ja käsikirjoitti Preston Sturges. Technicolor-elokuvan pääosissa ovat Betty Grable, Cesar Romero ja Rudy Vallée. Grable näyttelee äkkipikaista ja panettelevaa saluunalaulajatarta ja Romero tämän uhkapelaaja-poikaystävää, jolle Grablen näyttelemä Winifred suuttuu ja pahasti.
"Vaalea villikissa" perustuu Earl Feltonin kirjoittamaan tarinaan, josta Sturges kynäili käsikirjoituksen Feltonin kanssa. Elokuva sai ensi-iltansa kotimaassaan 27. toukokuuta vuonna 1949 New Yorkissa ja Los Angelesissa. Kesäkuussa 1949 elokuva meni maanlaajuiseen levitykseen. 20th Century Fox tuotti elokuvan.
"Vaalean villikissan" tuotannon olisi pitänyt alkaa jo syyskuussa 1947, mutta se hyllytettiin jo lokakuussa Fox-johtajan Darryl F. Zanuckin harkittaessa elokuvan suurta budjettia Technicolorin takia.
Ohjaaja Preston Sturges harkitsi June Haveria Grablen näyttelemän Winifred ”Freddie” Jonesin rooliin käsikirjoituksen varhaisluonnoksen aikana joulukuussa 1947. Rooli oli kuitenkin mennyt jo Betty Grablelle. Grable myös yritti saada Gregory Peckiä Blackie Joberon rooliin, mutta se meni Cesar Romerolle.
Elokuvaa markkinoitiin iskulauseella ”She had the biggest Six-Shooters in the West!”.
"Vaalea villikissa" tehtiin 2,2 miljoonan dollarin budjetilla. Elokuva tuotti maailmanlaajuisesti 2,9 miljoonaa dollaria, joista 1,5 miljoonaa dollaria Yhdysvalloissa.
"Vaalea villikissa" julkaistiin videolle Yhdysvalloissa 25. toukokuuta 1989.
Ryo Yuzawa
Ryo Yuzawa (; s. 7. lokakuuta 1976 Tachikawa) on japanilainen pöytätennispelaaja. Hän kilpaili vuoden 1996 kesäolympialaisissa Atlantassa ja sijoittui miesten nelinpelissä 17. sijalle. Hän osallistui myös kesäolympialaisiin 2004 Ateenassa ja sijoittui kaksinpelissä 49. ja nelinpelissä 17. sijalle.
Wadi Mujib
Wadi Mujib on rotkolaakso Jordaniassa, Kuolleenmeren itäpuolella. Hiekkakivijyrkänteiden ympäröimä laakso on yli 400 metriä merenpinnan alapuolella. Sitä ympäröivää Mujibin luonnonpuistoa pidetään maailman matalimmalla sijaitsevana suojelualueena. 220 neliökilometrin laajuisella suojelualueella on tavattu yli 420 kasvi- ja 102 lintulajia .
Sandra Wiegers
Sandra Wiegers (s. 26. huhtikuuta 1974 Hoogeveen) on alankomaalainen entinen lentopalloilija. Hän osallistui vuoden 1992 kesäolympialaisiin Barcelonassa. Hän kuului siellä kuudenneksi sijoittuneeseen joukkueeseen.
Shawmari
Shawmarin suojelualue ("Shaumari") on pieni luonnonsuojelualue Jordanian itäosan aavikkoalueella. 22 km² laajuinen suojelualue on tärkeä Lähi-idän villieläimistön lisääntymisalue, jossa elää uhanalaisia eläimiä. Alueella on muun muassa valkobeisoja, gaselleja, strutseja ja erittäin uhanalaisia aasianvilliaaseja. Siellä on myös runsaasti aavikkokasveja.
Vera Koenen
Vera Koenen (s. 2. tammikuuta 1967 Alkmaar) on alankomaalainen entinen lentopalloilija. Hän kilpaili vuoden 1992 kesäolympialaisissa Barcelonassa ja kuului siellä kuudenneksi sijoittuneeseen joukkueeseen.
Linda Moons
Alida "Linda" Moons (s. 14. toukokuuta 1965 Breukelen) on alankomaalainen entinen lentopalloilija. Hän kilpaili vuoden 1992 kesäolympialaisissa Barcelonassa ja kuului siellä kuudenneksi sijoittuneeseen joukkueeseen.
Jan Posthuma
Jan Marcus Posthuma (s. 11. kesäkuuta 1963 Dokkum) on alankomaalainen entinen lentopalloilija. Hän kuului vuoden 1988 kesäolympialaisissa Soulissa viidenneksi sijoittuneeseen joukkueeseen. Kesäolympialaisissa 1992 Barcelonassa hän sai joukkueineen hopeaa, ja kesäolympialaisissa 1996 Atlantassa hän kuului kultaa voittaneeseen joukkueeseen.
Azraqin luonnonsuojelualue
Azraqin suojelualue on luonnonsuojelualue Jordanian itäosan aavikolla Azraqin kaupungin lähellä. 12 neliökilometrin kokoisen suojelualueen nähtävyyksiin kuuluu mutapohjainen alue Qa'a Al-Azraq. Alue on ajoittain tulviva kosteikko, joka houkuttelee alueelle lintuja etenkin muuttoaikaan keväisin ja syksyisin.
Kazumi Nakamura
Kazumi Nakamura (; s. 24. helmikuuta 1971 Hōdatsushimizu) on japanilainen entinen lentopalloilija. Hän kuului vuoden 1992 kesäolympialaisissa Barcelonassa viidenneksi sijoittuneeseen joukkueeseen. Kesäolympialaisissa 1996 Atlantassa hän sijoittui joukkueineen yhdeksänneksi.
Bond
Bond voi tarkoittaa seuraavia asioita:
Come On Over
Come On Over on kanadalaisen countrylaulaja Shania Twainin kolmas studioalbumi. Se julkaistiin 4. marraskuuta 1997. "Come On Over" oli valtava menestys ympäri maailmaa, ja sen maailmanlaajuiset myyntiluvut ovat yli 40 miljoonaa kappaletta. Se on kaikkien aikojen myydyin countryalbumi ja myydyin naismuusikolta ilmestynyt levy. Pelkästään Yhdysvalloissa albumia on myyty yli 20 miljoonaa kappaletta. Näin ollen se on yltänyt siellä 20-kertaiseksi platinalevyksi.
Koska myös Shania Twainin edellisen albumin "The Woman in Me" myyntilukemat olivat ylittäneet 10 miljoonan rajan, "Come On Overin" myötä hänestä tuli Whitney Houstonin jälkeen toinen nainen, jonka kahta eri albumia on myyty yli 10 miljoonaa kappaletta. Suosion seurauksena Twain esiintyi muun muassa "Rolling Stone" -lehden kannessa 1997. Vuoden 1996 aikana hän oli palkannut avukseen manageri Jon Landaun, jonka kokemusta käytettiin hyväksi, kun "Come On Over" -albumia markkinoitiin voimakkaasti ympäri maailmaa. Levyn ilmestymisen jälkeen Twain teki laajan konserttikiertueen vuosina 1998–1999.
"Come On Over" toi Shania Twainille neljä Grammy-palkintoa. Kappale ”You’re Still The One” palkittiin Grammy-tilaisuudessa 1999 kategorioissa paras countrylaulu ja paras naisartistin vokaaliesitys countrymusiikissa vuonna 1998. Kappaleen ”Man! I Feel Like A Woman!” perusteella Twain sai vokaaliesityksestä myönnetyn Grammy-palkinnon myös 2000. Tuolloin ”Come On Over” palkittiin parhaana countrylauluna.
"Come On Over" -levyn kuudestatoista kappaleesta kaikkiaan kaksitoista ilmestyi singlejulkaisuina. Sisältämiensä menestyskappaleiden lukuisuuden vuoksi albumi on luonteeltaan myös eräänlainen hittikokoelma. Levyn kaikkien musiikkikappaleiden säveltämisestä ja sanoittamisesta vastasivat Shania Twain ja hänen tuolloinen aviomiehensä Robert John ”Mutt” Lange. Lange toimi myös levyn tuottajana ja lauloi sillä taustavokaaleja.
Yhdysvaltain albumilistalla "Come On Over" ylsi parhaimmillaan toiselle sijalle. Billboardin countryalbumilistan ykkösenä se vietti kaikkiaan 50 viikkoa. Britannian albumilistan ensimmäisellä sijalla "Come On Over" oli puolestaan yhteensä 11 viikon ajan. Suomessa albumi myi 38 958 kappaletta, ja se palkittiin kultalevyllä 1999.
Carl Petersén
Carl Jacob Karsten Petersén (18. huhtikuuta 1883 Tukholma – 14. huhtikuuta 1963) oli ruotsalainen upseeri ja vakoilujärjestön (C-byrån) päällikkö.
Petersénistä tuli aliluutnantti Upplannin tykistörykmentissä (Upplands artilleriregemente) vuonna 1903. Vuosina 1911–13 hän palveli majurina Persiassa. Vuonna 1915 hän otti osaa Gallipolin taisteluihin. 1916 hänet ylennettiin Ruotsin armeijan kapteeniksi. Hän osallistui myös Suomen sisällissotaan. 
Vuosina 1919–20 hän oli Varsovassa ja 1921–27 osastopäällikkönä Punaisessa Ristissä Pariisissa. 
Toisen maailmansodan aikana hän oli sotilaallisen vakoilupalvelun päällikkönä 1940–46.
Petersén on haudattu Norra begravningsplatsenille Tukholmaan.
Jessie Andrews
Jessie Andrews (s. 22. maaliskuuta 1992) on yhdysvaltalainen pornonäyttelijä, joka aloitti uransa vuonna 2010. Vuonna 2012 hänet palkittiin parhaan näyttelijän AVN Awardilla ja parhaan suorituksen XBIZ Awardilla roolistaan "Portrait of a Call Girl" -pornoelokuvassa. Hänelle myös myönnettiin XRCO Awardin palkinto vuoden parhaasta näyttelijästä sekä vuoden naistulokkaan palkinto.
Andrews aloitti uransa aikuisvihteen parissa viikko sen jälkeen kun hän oli täyttänyt 18 vuotta. Hän oli kuullut ystävältään, että tämä oli tienannut paljon rahaa "rintojaan näyttämällä", mikä motivoi Andrewsiä tutustumaan alaan. Tätä ennen Andrews ei ollut koskaan nähnyt kokonaista pornokohtausta. Hän valitsi näyttelijänimensä yhdistämällä äitinsä koiran nimen, Jessie, omaan katunimeensä Andrewsiin.
Aikuisviihdealalla Andrews tunnetaan muun muassa rooleistaan elokuvassa "Portrait of a Call Girl" sekä parodioistaan, kuten "Taxi Driver: A XXX Parody" ja "Scream XXX: A Porn Parody".
Aikuisviihteen ulkopuolella Andrews on esiintynyt Borgoren "Flex" -kappaleen musiikkivideolla. 29. kesäkuuta 2012 Andrews myös perusti oman korumallistonsa nimellä "Bagatiba".
Einar Lundborg
Einar Paul Albert Muni Lundborg (5. huhtikuuta 1896 Kalkutta – 27. tammikuuta 1931 Linköping) oli ruotsalainen lentäjä.
Lundborg taisteli Suomen sisällissodassa vuonna 1918 Ruotsalaisessa prikaatissa ja osallistui myös Viron vapaussotaan vuonna 1919. Hän tuli kansainvälisesti tunnetuksi kun hän pelasti Umberto Nobilen ilmalaivaonnettomuudesta Huippuvuorten jäältä.
Hän menehtyi Jaktfalkenin koelennolla Itä-Götanmaan lääniissä Malmslättissä 1931. Hänet on haudattu Linköpingiin.
Juvenal Roriz
Juvenal Roriz (12. lokakuuta 1920 Goiás – 13. joulukuuta 1994) oli brasilialainen roomalaiskatolinen arkkipiispa. Hänet vihittiin redemptoristien papiksi 28. heinäkuuta 1946 ja nimitettiin Rubiataban prelaatiksi 27. lokakuuta 1966. Hänet nimitettiin lisäksi Lemellefan titulaaripiispaksi 15. elokuuta 1967. Piispaksi konsekroinnin suoritti 11. lokakuuta Sebastiano Baggio, jota avustivat Fernando Gomes dos Santos ja José Brandão de Castro.
Roriz sai 5. toukokuuta 1978 nimityksen Juiz de Foran arkkipiispaksi, jona hän toimi, kunnes erosi tehtävistään 7. helmikuuta 1990.
José Carlos de Oliveira
José Carlos de Oliveira (s. 14. maaliskuuta 1931 Aparecida) on brasilialainen roomalaiskatolinen piispa. Hänet vihittiin redemptoristien papiksi 27. tammikuuta 1957 ja nimitettiin Rubiataba-Mozarlândian prelaatiksi 14. syyskuuta 1979. Piispaksi konsekroinnin suoritti 25. marraskuuta Carmine Rocco, jota avustivat Juvenal Roriz ja Aloísio Ariovaldo Amaral.
De Oliveira sai 4. joulukuuta 1979 nimityksen Rubiataba-Mozarlândian piispaksi, jona hän toimi, kunnes jäi eläkkeelle 27. helmikuuta 2008.
Tarra White
Tarra White (s. 19. marraskuuta 1987) on tšekkiläinen pornonäyttelijä.
White liittyi aikuisviihteen alalle 18-vuotiaana. Toukokuusta 2008 lähtien White on toiminut nimellä Martina Mrakviová "Red News" -ohjelmassa, jossa naispuoliset uutisankkurit riisuvat vaatteitaan uutisia lukiessa.
Adair José Guimarães
Adair José Guimarães (s. 16. kesäkuuta 1960 Mara Rosa) on brasilialainen roomalaiskatolinen piispa. Hänet vihittiin papiksi Uruaçun hiippakuntaan 21. joulukuuta 1986 ja nimitettiin Rubiataba-Mozarlândian hiippakunnan johtoon 27. helmikuuta 2008. Piispaksi vihkiminen seurasi 17. toukokuuta. Pääkonsekraattorina toimi José da Silva Chaves, jota avustivat José Carlos de Oliveira ja Messias dos Reis Silveira.
Fosfidi
Fosfidit ovat fosforin ja jonkin elektropositiivisemman alkuaineen muodostamia yhdisteitä, joissa fosforin hapetusluku on -III. Fosfidit ovat rakenteeltaan ja stoikiometrialtaan monimuotoinen joukko yhdisteitä.
Fosfidit voidaan jakaa sidosluonteen perusteella kolmeen eri ryhmmän. Ionisidoksellisia fosfideja muodostavat hyvin elektropositiiviset metallit kuten alkalimetallit, maa-alkalimetallit sekä sinkki, alumiini, kadmium ja lantanoidit. Ne koostuvat fosfidianioneista (P) ja metallikationeista ja hajoavat helposti veden tai laimeiden happojen vaikutuksesta hyvin myrkylliseksi fosfiinikaasuksi.
Monien siirtymämetallien kanssa fosfori muodostaa niin kutsuttuja metalliseoksellisia fosfideja, joita voidaan pitää myös metallin ja fosforin seoksina. Nämä kestävät korkeita lämpötiloja, ovat kovia, eivätkä hajoa veden vaikutuksesta. Niillä on myös metallimainen kiilto ja hyvä sähkönjohtavuus. Metallimaiset fosfidit ovat usein epästoikiometrisia ja esimerkiksi nikkeli muodostaa kahdeksan stoikiometrialtaan erilaista fosfidia (NiP, NiP, NiP, NiP, NiP, NiP, NiP, NiP).
Lisäksi on olemassa kovalenttisia fosfideja, joita muodostavat muun muassa pii ja hiili.
Tavallisin tapa valmistaa fosfideja on punaisen fosforin ja metallin välinen reaktio korotetussa lämpötilassa, jolloin fosfori hapettaa metallin. Näin valmistetaan muun muassa alkali- ja maa-alkalimetallien fosfideja sekä eräitä siirtymämetallien fosfideja. Eräitä metallifosfideja, kuten titaanifosfidia valmistetaan metallin ja fosfiinin välisellä reaktiolla.
José da Silva Chaves
José da Silva Chaves (s. 15. toukokuuta 1930 São Domingos) on brasilialainen roomalaiskatolinen piispa. Hänet vihittiin papiksi 8. joulukuuta 1955 ja nimitettiin Uruaçun hiippakunnan vihkipiispaksi sekä Rusubbicarin titulaaripiispaksi 29. marraskuuta 1967. Piispaksi vihkiminen seurasi 11. helmikuuta 1968. Pääkonsekraattorina toimi Fernando Gomes dos Santos, jota avustivat Jose Newton de Almeida Baptista ja Francisco Prada Carrera.
Da Silva Chaves sai 14. toukokuuta 1976 nimityksen Uruaçun piispaksi, jona hän toimi, kunnes jäi eläkkeelle 3. tammikuuta 2007.
Marie McCray
Marie McCray (s. 21. toukokuuta 1985) on yhdysvaltalainen pornonäyttelijä.
McCray syntyi Indianapolisissa ja aloitti uransa aikuisviihteen parissa vuonna 2007, jolloin hän oli 22-vuotias. Tuolloin hän myös opiskeli kirjanpitoa Indianan yliopistossa. Aikaisemmin hän oli työskennellyt muun muassa strippaajana ja alastonmallina.
McCrayn ensimmäinen rooli oli VCX:n pornoelokuvassa "Angel Face", jossa hän esitti nuorta tyttöä joka jättää pienen kaupunkinsa seuratakseen unelmaansa Hollywoodista. Elokuvasta tuli menestys ja McCray oli ehdolla parhaan näyttelijän AVN Award -palkinnolle. Tästä lähtien hän jatkoi uraansa esiintyen noin 110 elokuvassa. McCray on esiintynyt myös lehdissä, kuten Hustlerin keskiaukeaman tyttönä.
Messias dos Reis Silveira
Messias dos Reis Silveira (s. 25. joulukuuta 1958 Passos) on brasilialainen roomalaiskatolinen piispa. Hänet vihki papiksi Guaxupén hiippakuntaan José Geraldo Oliveira do Valle 11. elokuuta 1992. Hänet nimitettiin Uruaçun hiippakunnan johtoon 3. tammikuuta 2007, ja piispaksi vihkiminen seurasi 11. maaliskuuta. Pääkonsekraattorina toimi José Geraldo Oliveira do Valle, jota avustivat José da Silva Chaves ja João Bráz de Aviz. Dos Reis Silveira asetettiin virkaansa 25. maaliskuuta.
India Summer
India Summer (s. 26. huhtikuuta 1975) on yhdysvaltalainen pornonäyttelijä, joka on esiintynyt yli 300 pornoelokuvassa.
Summer syntyi Des Moinesissa, Iowan osavaltiossa. Hän aloitti uransa aikuisviihteen parissa vuonna 2006, jolloin hän oli 31-vuotias. Heinäkuussa 2009 Summer päätti siirtyä esiintymään ainoastaan naistenvälisissä kohtauksissa Girlfriends Films -studiolle.
Marraskuussa 2011 Summer ilmoitti ohjaavansa ensimmäisen pornoelokuvansa nimeltä "Perfect Fit". Aikuisviihteen ulkopuolella Summer on esiintynyt pienessä rooleissa televisiosarjoissa "Sons of Anarchy" ja "Dexter".
Antônio Carlos Mesquita
Antônio Carlos Mesquita (13. lokakuuta 1923 Itapecerica – 19. joulukuuta 2005) oli brasilialainen roomalaiskatolinen piispa. Hänet vihittiin papiksi 8. joulukuuta 1947 ja nimitettiin Oliveiran hiippakunnan koadjuuttoripiispaksi sekä Tamadan titulaaripiispaksi 8. huhtikuuta 1974. Piispaksi vihkiminen seurasi 29. kesäkuuta. Pääkonsekraattorina toimi João Resende Costa, jota avustivat Cristiano Portela de Araújo Pena ja Serafim Fernandes de Araújo.
Mesquitasta tuli 6. maaliskuuta 1977 Oliveiran piispa. 16. joulukuuta 1983 hänet nimitettiin São João del Rein piispaksi, jona hän toimi, kunnes erosi tehtävistään 26. kesäkuuta 1996.
Waldemar Chaves de Araújo
Waldemar Chaves de Araújo (s. 23. heinäkuuta 1934 Bom Despacho) on brasilialainen roomalaiskatolinen piispa. Hänet vihittiin papiksi 22. syyskuuta 1962 ja nimitettiin Teófilo Otonin hiippakunnan johtoon 18. marraskuuta 1989. Piispaksi vihkiminen seurasi 3. helmikuuta 1990. Pääkonsekraattorina toimi Carlo Furno, jota avustivat Belchior Joaquim da Silva Neto ja Fernando Antônio Figueiredo.
26. kesäkuuta 1996 Chaves de Araújo nimitettiin São João del Rein piispaksi, jona hän toimi, kunnes jäi eläkkeelle 26. toukokuuta 2010.
Oulunkylän vanha kirkko
Oulunkylän vanha kirkko () Helsingin Oulunkylässä on vuonna 1905 alkujaan rukoushuoneeksi valmistunut Oulunkylän seurakunnan kirkkorakennus. Se on myös ruotsinkielisen Petrus församlingin pääkirkko. Oulunkylän seurakunnalla se oli ensin väliaikaisena kirkkona ja myöhemmin pääkirkkona uuden Oulunkylän kirkon valmistumiseen vuonna 1972 saakka. Sen jälkeen Oulunkylän seurakunta on käyttänyt kirkkoa muun muassa vihkikirkkona.
Puinen kirkko rakennettiin alun perin Evankeliumiyhdistyksen rukoushuoneeksi vuonna 1905. Rukoushuoneen suunnitteli rakennusmestari Karl Fredrik Bergman ja se toteutettiin osittain talkoilla. Kattoratsastajassa on pieni kello palokellona.
Vastaperustettu Oulunkylän seurakunta vuokrasi rukoushuoneen väliaikaiseksi kirkoksi vuonna 1919. Vuonna 1932 kirkon viereen rakennettiin rakennusmestari Erik Lönngrenin suunnitelmien mukaan kellotorni, jonne sijoitettiin yksi kello. Seurakunta osti kirkkorakennuksen vuonna 1950, jolloin siitä tuli seurakunnan pääkirkko. Uusi Oulunkylän kirkko valmistui 1972, jolloin vanha kirkko jäi muun muassa kaste- ja vihkikirkoksi sekä alueen ruotsinkielisen seurakunnan pääkirkoksi. Puukirkkoa kohtasi tulipalo vuonna 1978. Kirkko korjattiin perusteellisesti ja vihittiin uudestaan käyttöön vuonna 1980.
Kirkon alttaritauluna on pronssinen kohokuva "Jeesus siunaa lapsia". Sen on tehnyt ruotsalainen kuvanveistäjä Harald Sörensen-Ringi ja se on vuodelta 1909.
Corno Grande
Corno Grande on 2 912 metriä korkea vuori Gran Sasso d’Italian vuoriryhmässä Keski-Italiassa. Se on Gran Sasson ja samalla koko Apenniinien vuoriston korkein kohta. Sen pohjoisrinteellä sijaitsee Euroopan eteläisin jäätikkö Calderone. Corno Grandeen kuuluu itse asiassa neljä erillistä huippua, jotka ovat korkeimmasta matalimpaan:
Corno Granden valloitti todistetusti ensimmäisenä 19. elokuuta 1573 kapteeni Francesco De Marchi yhdessä paikallisten gemssinmetsästäjien kanssa.
David di Donatello
David di Donatello () on Italian elokuva-akatemian ("Accademia del Cinema Italiano") vuosittain jakama elokuvapalkinto. Se jaetaan vuoden parhaille italialaisille ja ulkomaisille elokuville ja niiden tekijöille.
Ensimmäisen kerran palkinto jaettiin Roomassa vuonna 1956 edellisen vuoden parhaille elokuville.
Calderonejäätikkö
Calderone on pieni jäätikkö Corno Granden vuorella Keski-Italiassa. Se on Euroopan eteläisin jäätikkö ja ainoa laatuaan Apenniinien vuoristossa. Calderone sijaitsee syvässä painanteessa Corno Granden pohjoisrinteellä 2630–2867 metrin korkeudessa. Se on halkaisijaltaan 300 metriä, pinta-alaltaan 4 hehtaaria, kaltevuudeltaan keskimäärin 26 astetta ja paksuudeltaan enimmillään 25 metriä. Se pienenee koko ajan ja jäätikkötutkijat ennustavatkin, että se häviää pian kokonaan.
Linsey Dawn McKenzie
Linsey Dawn McKenzie (s. 7. elokuuta 1978) on englantilainen malli, pornonäyttelijä ja televisiopersoona. Hän esiintyi ensimmäisen kerran yläosattomissa kuvissa "The Sunday Sport" -lehdelle 16-vuotiaana, ja on sittemmin esiintynyt laajasti aikuisviihteen parissa lehdissä, Internetissä sekä pornoelokuvissa.
McKenzie on esiintynyt Iso-Britanniassa myös useissa televisio-ohjelmissa, kuten "They Think It's All Over", "I'm Famous and Frightened!", "The Weakest Link" ja "Celebrity Four Weddings". Hän on myös esiintynyt mallien elämistä kertovissa dokumenteissa sekä Martin Goochin elokuvassa "Arthur's Amazing Things".
McKenzie on naimisissa entisen jalkapalloilijan Mark Williamsin kanssa ja heillä on parisuhteesta yksi lapsi.
Fernando Antônio Figueiredo
Fernando Antônio Figueiredo (s. 1. joulukuuta 1939 Muzambinho) on brasilialainen roomalaiskatolinen piispa. Hänet vihittiin fransiskaanien papiksi 16. joulukuuta 1967 ja nimitettiin Teófilo Otonin hiippakunnan vihkipiispaksi sekä Ulciniumin titulaaripiispaksi 21. tammikuuta 1984. Piispaksi vihkiminen seurasi 10. maaliskuuta. Pääkonsekraattorina toimi Paulo Evaristo Arns, jota avustivat Geraldo Majela Reis ja Arnaldo Ribeiro.
Figueiredo sai 12. marraskuuta 1984 nimityksen Teófilo Otonin koadjuuttoripiispaksi, ja 3. elokuuta 1985 hänestä tuli sen piispa. 15. maaliskuuta 1989 hän sai nimityksen Santo Amaron piispaksi.
Geraldo Majela Reis
Geraldo Majela Reis (28. elokuuta 1924 Lamim – 27. toukokuuta 2004) oli brasilialainen roomalaiskatolinen arkkipiispa. Hänet vihittiin papiksi Marianan arkkihiippakuntaan 27. marraskuuta 1949 ja nimitettiin Três Lagoasin hiippakunnan johtoon 3. tammikuuta 1978. Piispaksi vihkiminen seurasi 30. maaliskuuta. Pääkonsekraattorina toimi Oscar de Oliveira, jota avustivat José Lázaro Neves ja Antônio Barbosa.
Reis sai 3. helmikuuta 1981 nimityksen Diamantinan arkkipiispaksi, jona hän toimi, kunnes jäi eläkkeelle 14. toukokuuta 1997.
Sotši Autodrom
Sotši Autodrom () on moottorirata Sotšin olympiapuistossa Venäjällä.
Sotši Autodromilla järjestettiin Formula 1 -historian ensimmäinen Venäjän Grand Prix. Venäjän hallitus varasi 195,4 miljoonaa Yhdysvaltain dollaria radan rakentamiseen. Kilpailu päätti kolmenkymmenen vuoden kampanjan saada Venäjälle F1-kilpailu. Venäjälle (silloiselle Neuvostoliitolle) suunniteltiin kilpailua jo vuonna 1983, mutta se peruttiin byrokraattisista syistä.
Sotši Autodromin on suunnitellut Hermann Tilke, kuten monen muunkin Formula 1 -radan. Se on F1-sarjan neljänneksi pisin rata, heti Spa-Francorchampsin, Bakun ja Silverstonen jälkeen. Rata rakennettiin Sotšin olympiapuiston ympärille, sen virallisia avajaisia vietettiin 21. syyskuuta 2014. 1,7 kilometriä radasta on julkisia katuja.
João Bosco Oliver de Faria
João Bosco Oliver de Faria (s. 30. lokakuuta 1939 São João del-Rei) on brasilialainen roomalaiskatolinen arkkipiispa. Hänet vihittiin papiksi Pouso Alegren arkkihiippakuntaan 3. heinäkuuta 1968 ja nimitettiin sen vihkipiispaksi sekä Feradi Maiuksen titulaaripiispaksi 5. elokuuta 1987. Piispaksi vihkiminen seurasi 12. lokakuuta. Pääkonsekraattorina toimi José d'Angelo Neto, jota avustivat Benedito de Ulhôa Vieira ja José Lázaro Neves.
Oliver de Faria sai 8. tammikuuta 1992 nimityksen Patos de Minasin piispaksi, jonka virkaan hänet asetettiin 22. helmikuuta. Hänet nimitettiin 30. toukokuuta 2007 Diamantinan arkkipiispaksi.
Little Oral Annie
Little Oral Annie (s. 13. tammikuuta 1960) on yhdysvaltalainen entinen pornonäyttelijä. Hänen taiteilijanimensä viittaa Little Orphan Annie -sarjakuvaan.
Annie nousi suosioon 1970-luvun lopulla. Annie tunnettiin nimensä mukaisesti taidoistaan suuseksissä. Annie oli osa tunnettua "Swedish Erotica" -sarjaa, ja myöhemmin esiintyi lukuisissa elokuvissa pitkin 1980-lukua.
Annien vähemmän tunnettuihin rooleihin kuuluivat bdsm-elokuvat. Hän teki myös lyhyitä videoita, jotka sisälsivät eroottista painia tai kissatappelua.
Lisa Sparks
Lisa Sparks (s. 6. lokakuuta 1977) on yhdysvaltalainen pornonäyttelijä. Sparks hallitsee tällä hetkellä maailmanennätystä useimmista seksikumppaneista yhden päivän aikana. Hän saavutti tämän ennätyksen 16. lokakuuta 2004 harrastettuaan yhden päivän aikana seksiä yhteensä 919 miehen kanssa.
Aikuisviihteen ulkopuolella Sparks on esiintynyt "The Surreal Life" -sarjassa sekä Mursin kappaleen ”Risky Business” -musiikkivideolla.
José Lázaro Neves
José Lázaro Neves (28. huhtikuuta 1902 Campo Belo – 1. toukokuuta 1991) oli brasilialainen roomalaiskatolinen piispa. Hänet vihittiin lasaristien papiksi 19. joulukuuta 1926 ja nimitettiin Assisin hiippakunnan vihkipiispaksi sekä Abarin titulaaripiispaksi 30. elokuuta 1948. Piispaksi vihkiminen seurasi 21. marraskuuta. Pääkonsekraattorina toimi Helvécio Gomes de Oliveira, jota avustivat João Batista Cavati ja Daniel Tavares Baeta Neves.
Neves sai 12. helmikuuta 1952 nimityksen Assisin koadjuuttoripiispaksi, ja 11. helmikuuta 1956 hänestä tuli sen piispa. Hän osallistui Vatikaanin toiseen kirkolliskokoukseen ja jäi eläkkeelle 20. heinäkuuta 1977.
Antônio de Souza
Antônio de Souza CSS (s. 21. lokakuuta 1929 Bom Jesus dos Perdões) on brasilialainen roomalaiskatolinen piispa. Hänet vihittiin papiksi 1. heinäkuuta 1956 ja nimitettiin Assisin hiippakunnan koadjuuttoripiispaksi sekä Egnatian titulaaripiispaksi 9. helmikuuta 1974. Piispaksi vihkiminen seurasi 16. huhtikuuta. Pääkonsekraattorina toimi Carmine Rocco, jota avustivat José Lázaro Neves ja Hélio Paschoal.
De Souza sai 20. heinäkuuta 1977 nimityksen Assisin piispaksi, jona hän toimi, kunnes jäi eläkkeelle 27. lokakuuta 2004.
Yhdistys
Yhdistys on yksityisoikeudellinen henkilöiden yhteenliittymä, joka on kerääntynyt kokoon yhteisen tarkoituksen vuoksi. Länsimaissa yhdistymisen perustana on lailla säädetty yhdistymisvapaus. Yhdistyksen perustamisesta on monissa maissa säädetty erikseen lailla.
Yhdistymisen syy vaihtelee kaupallisesta tarkoituksesta sosiaalisten suhteiden huoltamiseen. Yhdistyksen toiminnalla voi olla suuri yhteiskunnallinen merkitys riippuen sen koosta. Sen kautta yksilöt voivat vaikuttaa elämänsä osa-alueisiin muiden kanssa yhdessä. Yhteiskunta voi myös määrätä, että jotkin tehtävät hoidetaan yhdistyksien kautta. Silloin yhdistys on toissijainen tekijä, joka pyrkii kansalliseen tai paikalliseen vaikuttamiseen. Eri maiden oikeusjärjestelmät tunnustavat erilaisia yhdistyksiä. Pääpiirteittäin ne voidaan jakaa aatteellisiin, julkisoikeudellisiin, taloudellisiin ja ei-kaupallisiin. Yhdistyksissä jäsenmäärä vaihtelee, mikä erottaa ne yhtiöistä siksi, että yhtiöissä osakkeiden tai osuuksien määrä on kiinteä.
Kevin Kolb
Kevin Benjamin Kolb (s. 24. elokuuta 1984 Victoria, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Buffalo Billsissä. Ammattilaisurallaan Kolb on edustanut lisäksi Philadelphia Eaglesiä ja Arizona Cardinalsia.
Philadelphia Eagles varasi Houstonin yliopiston joukkueessa yliopistojalkapalloa pelanneen Kolbin vuoden 2007 NFL:n varaustilaisuudessa, tilaisuuden toisella kierroksella. Hän pelasi Eaglesissä neljän kauden ajan, ensin Donovan McNabbin ja myöhemmin Michael Vickin varamiehenä. Kuitenkin Kolb onnistui päästessään aika ajoin pelaamaan vakuuttamaan Arizona Cardinalsin taidoistaan, ja seura hankki hänet ykköspelinrakentajakseen kaudelle 2011.
Kolbin ensimmäinen kausi Cardinalsin riveissä oli rikkonainen, ja kakkospelinrakentaja John Skelton aloitti suuren osan otteluista Kolbin ollessa loukkaantumisten vuoksi sivussa. Myös Kolbin toista kautta värittivät loukkaantumiset. Buffalo Bills allekirjoitti kaksivuotisen 13 miljoonan dollarin sopimuksen Kolbin kanssa kaudella 2013. Ennen runkosarjan alkua Kolb sai vakavan aivotärähdyksen ja hänet laitettiin injured reserve -listalle.